AUTOR DRAGO SOPTA

Drago Sopta, službeni fotograf Hrvatskog nogometnog saveza, dobio je vrijedno priznanje Međunarodnog udruženja sportskih novinara - njegova je fotografija u najužoj konkurenciji za najbolju ove godine, javlja HNS.

Međunarodno udruženje sportskih novinara (AIPS) odabralo je pet najboljih ovogodišnjih sportskih fotografija, a u elitnom je društvu i fotograf HNS-a Drago Sopta.

Na Svjetskom prvenstvu u Rusiji, uhvatio je prekrasan trenutak koji prikazuje reprezentativca Šimu Vrsaljka s hrvatskom zastavom nakon veličanstvene polufinalne pobjede nad Engleskom. Ta je scena vrlo brzo obišla svijet i postala hit u brojnim medijima i na različitim društvenim mrežama.

Na natječaj za najbolje pristiglo je čak 1273 uradaka iz 119 zemalja, a proglašenje pobjednika bit će na svečanoj dodjeli 21. siječnja u Lausanni.

Bit će to premijerno izdanje nagrade koju Međunarodno udruženje sportskih novinara dodjeljuje pod nazivom Sport Media Awards.